പുനലൂരില് ഇന്ഡോര് സ്റ്റേഡിയം ജനുവരിയില് നാടിന് സമര്പ്പിക്കും പുനലൂര്: പുനലൂരിലെ ചെമ്മന്തൂരില് നിര്മ്മാണം പുരോഗമിക്കുന്ന ഇന്ഡോര് സ്റ്റേഡിയം അടുത്ത വര്ഷം ജനുവരിയില് നാടിന് സമര്പ്പിക്കുമെന്ന് പി.എസ്.സുപാല് എം.എല്.എ പറഞ്ഞു. നിര്മ്മാണ ജോലികള് നേരില് കണ്ട് വിലയിരുത്താന് ചെമ്മന്തൂരില് എത്തിയതായിരുന്നു അദ്ദേഹം. കിഫ്ബിയില് നിന്നനുവദിച്ച 6കോടി രൂപ ചെലവഴിച്ചാണ് ഇന്ഡോര് സ്റ്റേഡിയത്തിന്റെ നിര്മ്മാണം ആരംഭിച്ചത് .സ്റ്റേഡിയത്തിനകത്ത് കാണികള്ക്ക് ഇരിക്കാനുളള ഇരിപ്പിടം സജ്ജമാക്കുന്നതിനൊപ്പം മള്ട്ടി പര്പ്പസ് ബാസ്ക്കറ്റ് ബോള് കോര്ട്ട് ഒരുക്കാനുള്ള എസ്റ്റിമേറ്റു തയ്യാറാക്കി നല്കാന് എം.എല്.എ ഉദ്യോഗസ്ഥര്ക്ക് നിര്ദ്ദേശം നല്കി. ഇത് കൂടാതെ സ്റ്റേഡിയത്തിന് ചുറ്റും ഇന്റര് ലോക്ക് കട്ടകള് പാകി മനോഹരമാക്കും. 75 ശതമാനത്തോളം നിര്മ്മാണം പൂര്ത്തിയാക്കിയ സ്റ്റേഡിയത്തില് പ്ളബിംഗ്, യാര്ഡ് ലെവലിംഗ്, ഫയര് പ്രോട്ടക്ഷന്, ഡോര്, ഗേറ്റ് തുടങ്ങിയ പണികളാണ് പൂര്ത്തിയാക്കാനുള്ളത്. കിറ്റ്കോയ്ക്കാണ് നിര്മ്മാണ ചുമതല. നഗരസഭ ചെയര്പേഴ്സണ് നിമ്മി എബ്രഹാം, ഉപാദ്ധ്യക്ഷന് വി.പി.ഉണ്ണികൃഷ്ണന്, മുന് ചെയര്മാന് എം.എ.രാജഗോപാല്, സ്ഥിരം സമിതി അദ്ധ്യക്ഷന് ഡി.ദിനേശന്, കിറ്റ്കോ എന്ജിനീയര് അരുണ് തുടങ്ങിയ നിരവധി പേര് എം.എല്.എക്കൊപ്പം പങ്കെടുത്തു.